חוק המכינות הקדם-צבאיות (תיקון), התשע"ח-2018
הצעת חוק פרטית, הכנסת ה-20
פורסם: ספר החוקים, חוברת 2736, עמ' 829, 2018-07-24T00:00:00+03:00
חוק המכינות הקדם-צבאיות (תיקון), התשע"ח-2018 התקבל בכנסת ביום ד' באב התשע"ח (16 ביולי 2018). לפי החוק, הגדרת "מכינה קדם צבאית" תוקנה כך שבין תלמידי המכינות נכללים כעת גם צעירים עם מוגבלות המיועדים להתנדבות לשירות ביטחון ופטורים משירות סדיר מסיבות רפואיות. עוד קובע החוק כי המיועדים להתנדבות כאמור מוגדרים כחניכי המכינות הקדם צבאיות לכל דבר ועניין, וכך הם נמנים עתה במספר החניכים הקובע לעניין השתתפות אוצר המדינה בתקצוב המכינות.